Kaudella 2010–2011 Suárezilla oli jälleen kuriongelmia. Hänet ajettiin ruman taklauksen jälkeen ulos Alankomaiden supercupin ottelussa kauden alussa ja lokakuussa 2010 Suárez sai seitsemän ottelun pelikiellon purtuaan kostoksi PSV Eindhovenin Otman Bakkalia. Tammikuussa 2011 Englannin Valioliigassa pelaava Liverpool ilmaisi halunsa ostaa Suárezin ja siirto toteutui lopulta siirtoikkunan lopussa. Siirtosummaksi sovittiin 26,5 miljoonaa euroa.